આ અંગે મળતી જાણકારી મુજબ ગુરુવારે સાંજના સમયે વરસાદનું એક ઝાપટું પડ્યું હતું ,તેના કારણે વીજ પ્રવાહ વારંવાર ખોરવાતો હતો, દરમ્યાન ઉમરેઠ બસ મથક પાછળ આવેલી જલારામ સોસાયટીના મકાનોમાં સપ્લાય થતો વીજપ્રવાહ અચાનક વધી જતા,સોસાયટીમાં રહેતા ચંદુભાઈ મહિજીભાઈ મકવાણાના ઘરનું એરકંડીશન,બલ્બ ,મેકવાન સેમ્યુઅલભાઈ ધુળાભાઈ ના ઘરમાં પંખો અને વાયરિંગ,મગનભાઈ પટેલીયાના ઘરમાં બલ્બ ,પંખો,એક્વાગાર્ડ તેમજ વાયરિંગ ,પુનમભાઈ ચંદુભાઈ પટેલના ઘરમાં પંખા,ટ્યુબલાઈટ, નંદકિશોર પરમારના ઘરમાં વાયરિંગ,બલ્બ ,તેમજ મંગળાબેન લીંબાજી સોનારના ઘરમાં વાયરિંગ બળી જતા આ તમામ રહીશોને ભારે આર્થિક નુકશાન થતા કાગારોળ મચી હતી અને સોસાયટીનું એક પ્રતિનિધિ મંડળ ઉમરેઠ સ્થિત મધ્ય ગુજરાત વીજ કંપની લિમિટેડની ઉમરેઠ ડાકોર રોડ ઉપર આવેલ કચેરીમાં જઈ  જુનિયર ઈજનેર સિદ્ધાર્થ જોગને મળ્યા હતા અને હાઈવોલ્ટેજ ના કારણે થશે નુકશાનીની તેમજ તેના વળતરની માંગ કરી હતી.